CELEX: 62010TN0568
Language: mt
Date: 2010-12-16 00:00:00
Title: Kawża T-568/10: Rikors ippreżentat fis- 16 ta’ Diċembru 2010 — Vivendi vs Il-Kummissjoni

5.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/19
            
         Rikors ippreżentat fis-16 ta’ Diċembru 2010 — Vivendi vs Il-Kummissjoni
   (Kawża T-568/10)
   2011/C 72/32
   Lingwa tal-kawża: il-Franċiż
   
      Partijiet
   
   
      Rikorrenti: Vivendi (Pariġi, Franza) (rappreżentanti: O. Fréget, J.-Y. Ollier u M. Struys, avukati)
   
      Konvenuta: Il-Kummissjoni Ewropea
   
      Talbiet tar-rikorrent
   
   Ir-rikorrenti titlob lill-Qorti Ġenerali sabiex jogħġobha:
   
               —
            
            
               tiddikjara r-rikors preżenti bħala ammissibbli;
            
         
               —
            
            
               tannulla d-deċiżjoni tal-Kummissjoni tal-1 ta’ Ottubru 2010 li permezz tagħha ċaħdet l-ilment imressaq minn Vivendi fit-2 ta’ Marzu 2009 (irreġistrat bin-Numru 2009/4267) għall-ksur imwettaq mir-Repubblika Franċiża, tad-Direttiva 2002/77/KE, tas-16 ta’ Diċembru 2002, dwar kompetizzjoni fis-swieq tan-networks u s-servizzi tal-komunikazzjonijiet elettroniċi, u b’riżultat ta’ dan, ksur tal-Artikolu 106(1) TFUE, bl-għoti ta’ vantaġġ leġiżlattiv li jirriżulta mir-rifjut tal-ARCEP li tuża l-poteri tagħha sabiex tobbliga lill-operatur eżistenti sabiex jagħti lill-operaturi li qed jitolbu aċċess għan-netwerk lokali, is-somom miġbura li jmorru lil hinn mill-ispejjeż effettivi tal-provvista suġġetti għall-orjentament lejn l-ispejjeż.
            
         
               —
            
            
               tikkundanna lill-Kummissjoni għall-ispejjeż tar-rikorrenti quddiem il-Qorti Ġenerali.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka erba’ motivi.
   
               (1)
            
            
               L-ewwel motiv, ibbażat fuq żball ta’ liġi fir-rigward tad-definizzjoni ta’ “dritt speċjali” fis-sens tad-Direttiva 2002/77/KE (1).
            
         
               (2)
            
            
               It-tieni motiv, ibbażat fuq il-ksur tal-Kummissjoni tad-dmirijiet tagħha ta’ sorveljanza skont l-Artikolu 106(3) TFUE.
            
         
               (3)
            
            
               It-tielet motiv, ibbażat fuq żball ta’ liġi sa fejn il-Kummissjoni kkunsidrat b’mod żbaljat li l-obbligu li xi tariffi jiġu orjentati lejn l-ispejjeż ma jaqax fuq xi direttiva tal-Unjoni Ewropea, iżda tkun responsabbiltà tar-regolatur nazzjonali.
            
         
               (4)
            
            
               Ir-raba’ motiv, ibbażat fuq żball ta’ liġi, fejn il-Kummissjoni kkunsidrat li d-drittijiet tal-operaturi privati mhux se ssirilhom ħsara, u li dawn ikunu jistgħu imorru quddiem il-qrati kummerċjali nazzjonali sabiex jieħdu rimbors tas-somom żejda miġbura minn France Télécom, filwaqt li l-kumplessità ta’ tali kawża tagħmilha impossibbli li jseħħ it-twettiq sħiħ tad-dritt għar-rimbors quddiem tali qrati.
            
         
      (1)  Direttiva tal-Kummissjoni 2002/77/KE, tas-16 ta’ Settembru 2002, dwar kompetizzjoni fis-swieq tan-networks u s-servizzi tal-komunikazzjonijiet elettroniċi (ĠU Edizzjoni Speċjali bil-Malti, Kapitolu 8, Volum 2, p. 178).